Cuneiform Tablet ICK 1 63
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-a-nim a-šur-SIPA ù e-na-ba-ša-at qí-bi₄-ma um-ma a-šur-na-da-ma 10 ma-na KÙ ṣa-ru-pá-am ni-is-ḫa-sú DIRI ù ša-du-a-sú ku-nu-ki-a a-al-DUG DUMU a-na-lí a-na a-šur-SIPA ù lá-qé-ep ú-bi₄-il₅-šu-nu-tí um-ma a-na-ku-ma a-na a-lim{ki} šé-bi-lá-šu šu-ma tù-šé-bi-lá-šu te₉-er-ta-ku-nu li-li-kam šu-ma lá tù-šé-bi₄-lá-šu li-qé-a-šu-ma a-na a-li-ki-im dì-na-šu-ma a-na um-mì-a-ni-a ù ša ki-ma i-a-ti lu-ub-lu {TÚG}ku-ta-ni-a mì-ma lá tù-šé-ba-lá-nim šu-ma ta-le-e-a-ni a-na ni-kà-sí-a id-a-šu-nu ù lu a-šar ta-da-nim dí-na-šu-ma <big_gap> <gap>-<gap>-šu-nu a ša ni-kà-sí-a <big_gap> <gap> lá KÙ ma-dam <big_gap> ta-ba-al iḫ-da-ma dí-na-šu-nu a-na šu-a-nim qí-bi₄-ma ki-ma lá a-pá-lim ep-ša-ma iš-tù 3 ša-na-at ma-tí-ma ṭup-pá-am ša-nim ú-lá i-li-kam ú-lá te₉-er-tám ú-lá ta-áš-pu-ra-am um-ma a-ta-ma ni-kà-sú wa-áš-ṭù KÙ.BABBAR šé-bi₄-lam-ma lu ni-dí 5 GÍN a-mu-tám iš-tù 3 ša-na-at ú-šé-bi-lá-kum a-mu-tí ta-ad-na-at ú-lá ta-ad-na-at áš-ta-na-pá-ra-ma té-er-ta-kà-ma ú-lá i-lá-kam um-ma a-na-ku-ma ší-im a-mu-tí-a KÙ ki-a-am na-ad-e ú-lá ku-ta-ni-a ta-dí ki-ma KÙ a-na ni-kà-sí-a té-pu-ša a-ni i-na 30 ma-na.TA a-na KÙ na-bu-im ta-áš-ta-áp-ra-nim DINGIR lu i-de₈ ta-áp-ṭá-ra-<gap> <big_gap> a-na a-šar a-ma-gu₅-ru mì-nam a-ma-ga-ar <gap> 1 ma-na 0.66666 ma-na.TA i-ṣé-ri-a ta <big_gap> a-ta-ma-ge₅-er <big_gap> qá-tí ta-dí-a-ni KÙ <big_gap> KÙ ma-dum iḫ-ta-al-qí gi-im-lá-ni